Diari Oficial de la Generalitat Valenciana


Sumari del DOGV 6137, del 04-11-2009 (2009/12464)

Notificació de la Resolució de la directora general de Habitatge i Projectes Urbans, de 12 de juny de 2009, del recurs d'alçada, referència interna R-433/2009.
---------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12298


Data del document
:   15-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de la directora general de Habitatge i Projectes Urbans, de 12 de juny de 2009, del recurs d'alçada, referència interna R-433/2009. [2009/12323]  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es publica mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament del seu últim domicili conegut, la notificació de l'acte administratiu a la persona que a continuació s'allista, ja que no s'ha pogut practicar aquesta a l'esmentat domicili.  
Interessada: Raquel Navarrete Quiñones  
Últim domicili conegut: Gran Via, núm. 5, 7é. (03193 Alacant)  
Acte administratiu: resolució de la directora general d'Habitatge i Projectes Urbans del recurs d'alçada formulat per Raquel Navarrete Quiñones, contra la resolució del Servei Territorial d'Habitatge i Projectes Urbans d'Alacant, de data 16 d'octubre de 2008.  
«Examinat el recurs d'alçada formulat per Raquel Navarrete Quiñones, contra la resolució denegatòria de visat i finançament concertat per a l'adquisició d'un habitatge de renda lliure (VAC 517), relativa a l'expedient núm. 03/0162/2007.  
Antecedents de fet  
Primer. Raquel Navarrete Quiñones va presentar en el Servei Territorial d'Habitatge i Projectes Urbans d'Alacant el dia 1 de febrer de 2007 una sol·licitud de visat i finançament concertat per a l'adquisició de l'habitatge siti a Alacant, carrer Gadea, número 11, el qual va adquirir mitjançant contracte privat de compravenda de data 31 d'octubre de 2006.  
Segon. A la vista de la documentació aportada a l'expedient, i en virtut del que disposa l'article 12 del Decret 41/2006, de 24 de març, del Govern Valencià, el cap del Servei Territorial, en data 16 d'octubre de 2008, dicta una resolució denegatòria de la concessió de visat i finançament concertat en quedar acreditat que el nivell d'ingressos familiars és inferior a la catorzena part del preu total de l'habitatge i del garatge o traster vinculats.  
Tercer. Contra l'esmentada resolució interposa recurs d'alçada Raquel Navarrete Quiñones, amb les al·legacions que hi consten, i que es donen per reproduïdes a fi de la brevetat.   
Fonaments de dret   
I. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566, de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 115.1 de la Llei 30/1992, de 26 de novembre, de RJAP i PAC, el termini per a la interposició del recurs d'alçada és, si l'acte és exprés, d'un mes, termini que, d'acord amb l'article 48.2 de l'esmentada llei, es computa a partir de l'endemà al que tinga lloc la notificació o publicació de la resolució que es pretén recórrer. Transcorregut l'esmentat termini sense haver-se interposat el recurs, la resolució serà ferma amb caràcter general.   
IV. Segons el que estableix l'article 47 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els termes i terminis establits en aquesta i altres lleis obliguen les autoritats i el personal al servei de les administracions públiques competents per a la tramitació dels assumptes, com també als interessats en aquests.  
V. En el cas que ens ocupa, revisada la documentació que consta en l'expedient, es comprova que la resolució impugnada va ser rebuda per la part interessada en data 31 d'octubre de 2008, segons consta en el justificant de recepció que consta en l'expedient; així mateix, es comprova que la documentació aportada a la qual se li dóna el caràcter de recurs d'alçada, va ser presentada en data 7 de maig de 2009, per la qual cosa s'incompleix el termini d'un mes establit en l'article 115.1 de l'esmentada Llei 30/1992 per a interposar el recurs d'alçada, el qual finalitzava el dia 1 de desembre de 2008, per això no s'admet aquest recurs.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
No admetre el recurs d'alçada formulat per Raquel Navarrete Quiñones, contra la resolució del Servei Territorial d'Habitatge i Projectes Urbans d'Alacant, de data 16 d'octubre de 2008, la qual queda ferma.  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu d'Alacant, en el termini de dos mesos comptadors des de l'endemà de la notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que puga exercir qualsevol altre recurs que crega oportú.  
València, 12 de juny de 2009.- La directora general d'Habitatge i Projectes Urbans: Maria Jesús Rodríguez Ortiz.»  
La qual cosa us notifiquem perquè en prengueu coneixement i a l'efecte oportú.  
València, 15 d'octubre de 2009.- La directora general d'Habitatge i Projectes Urbans: Maria Jesús Rodríguez Ortiz.